Diari Oficial de la Generalitat Valenciana


Sumari del DOGV 6822, del 19-07-2012 (2012/6806)

Notificació del laude emés per la Junta Arbitral de Transports d'Alacant. Expedient número 066/11-A.
----------------------------------------------------------------------------------------------------

### Dades del document

Número de DOGV
:   6822

Data del DOGV
:   19-07-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/6806


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 066/11-A. [2012/6806]  
Manuel Sánchez Gallego, president de la Junta Arbitral de Transports d'Alacant, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber al representant legal de Poto's Zapatos SL que s'ha dictat laude en l'expedient referenciat i no com que no ha sigut possible la notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
«Tribunal. President: Manuel Sánchez Gallego. Vocals: Francisco Ortiz Gutiérrez., Miguel García Navarro. Secretària vocal: Carolina Casal Asensio. Parts: reclamant: Transportes Azkar, SA, representada per Juan Luis Baeza Alemany. Reclamat: Poto's Zapatos SL, que no compareix a l'acte de vista.  
Alacant, 23 de febrer de 2012, a les 10,15 hores es constituïx la Junta Arbitral de Transports pels membres expressats en el marge i amb l'assistència de les parts per a resoldre l'expedient 066/11-A, es procedix a la celebració de la vista oral respecte de la reclamació següent: impagament transport. Incompareixença del demandat.   
  
Iniciada la vista oral pel president es comprova la identitat de la part compareixent i com que intervé, i es verifica que Juan Luis Baeza Alemán, amb DNI número 64060555Q, actua en nom i representació de Transportes Azkar, SA, segons escriptura de poder la qual és admesa per la Junta i incorporada a l'expedient.  
  
La part reclamada ha sigut notificada per mitjà del Servici de Correus, amb justificant de recepció, el dia 20.01.2012, de tot això hi ha constància en la documentació que està en poder de la Junta Arbitral.  
  
Concedida la paraula a la reclamant basa la reclamació en els antecedents de fet següents:  
1. La part demandant es ratifica en la seua demanda, que com a conseqüència de les relacions comercials existents entre les parts, va realitzar per compte de la demandada els transports que queden especificats en el text de les factures adjuntes a la demanda (factures: 859772748, 633054158 i 665388135) per un import total 1.168,99 €. Estes factures resultaren impagades per part de la demandada lea mercantil Poto'S Zapatos, SL. L'empresa demandant acredita la reclamació extrajudicial amb el burofax remés a la demandada sense que esta haja sigut efectuada. Segons l'anterior, reclama en este acte, la quantitat pendent de cobrament que és de 1.168,99 €.  
2. Davant de la incompareixença de la part reclamada, la part reclamant sol·licita la recepció a prova, perquè es tinga per presentada la documentació aportada per la demanda i es tinga per aportada al present procediment.  
Sense més qüestions a tractar es dóna per conclosa la vista.  
S'apliquen els següents fonaments jurídics:  
1. La competència territorial de la Junta, de la qual res no s'al·lega, està determinada pels articles 6 i 7.2 del Reglament de la LOTT (RD 1211/90). En el present cas tant l'origen com el destí és Alacant, la qual cosa determina la competència territorial d'esta Junta.  
2. La submissió, que no estava expressament pactada, però la quantia és inferior a la que determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada per l'article 162 de la Llei 13/1996 de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: "es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i no cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o l'activitat contractat". No consta en l'expedient que s'haja fet cap manifestació en el sentit preceptuat.  
  
3. De les manifestacions realitzades i segons la documentació que s'ha aportat en la reclamació, es constata fefaentment que els ports que són reclamats en esta demanda i les factures dels quals consta adjuntades, van ser efectivament realitzats, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i en la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Transportes Azkar, SA, representada per Juan Luis Baeza Alemán, contra Poto's Zapatos, SL, ja que dels fets relatats, documents probatoris i declaracions efectuades s'establix, que una vegada realitzat el transport reclamat dins de les condicions contractuals convingudes l'import ha de ser abonat.   
  
Per tot això Poto's Zapatos, SL, ha d'abonar a Transportes Azkar, SA, la quantitat de mil cent seixanta-huit euros amb noranta-nou cèntims (1.168,99 euros).  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents al de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se la seua execució forçosa, davant del Jutjat Mercantil d'Alacant, conforme establixen els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil.  
  
Estos terminis de recursos continguts en el laude transcrit seran computables a partir de l'endemà a la publicació del present edicte en el Diari Oficial de la Comunitat Valenciana.  
  
Alacant, 28 de febrer de 2012.- El president de la Junta Arbitral de Transports d'Alacant: Manuel Sánchez Gallego.